પાઠ 2
પવિત્ર આત્માનું આવવું
શિક્ષકની માર્ગદર્શિકા  ·  જુઓ, સાંભળો અને જીવો – પુસ્તક 8: પવિત્ર આત્માનાં કાર્યો
	હેતુ
	બાળકોને શીખવવું કે ઈસુએ પોતાનો પવિત્ર આત્મા પોતાના અનુયાયીઓ પર મોકલ્યો, જેથી તેઓ પ્રભુના સાક્ષી બની શકે.

	શાસ્ત્રવાંચન
	પ્રેરિતોનાં કૃત્યો 2:1-12

	મુખપાઠ કલમ
	યોહાન 14:26
પણ સહાયક, એટલે પવિત્ર આત્મા, જેને પિતા મારે નામે મોકલશે, તે તમને બધું શીખવશે …



પાઠની રજૂઆત
શરૂઆત
એક ટોર્ચ લાવો જેમાંથી તમે બેટરી કાઢી નાખી હોય. વર્ગને આ જણાવશો નહિ. આપણે આનો ઉપયોગ શા માટે કરીએ છીએ? બાળકોને જવાબ આપવાનો સમય આપો. અલબત્ત, આપણે તેનો ઉપયોગ અજવાળા માટે કરીએ છીએ, જેથી અંધારામાં જોઈ શકીએ. ટોર્ચ ચાલુ કરો. તે ચાલશે નહિ. તેમાં શક્તિ નથી! તેમાં શક્તિ નથી કારણ કે અંદર બેટરી નથી, જુઓ છો?
પાઠના મુખ્ય મુદ્દાઓ
	1.ચિત્ર 1 બતાવો. અહીં શું થઈ રહ્યું છે તેની ટૂંકમાં સમીક્ષા કરો. કોણ પોતાના મિત્રોને પાછળ છોડીને જઈ રહ્યા છે? ઈસુ ક્યાં જાય છે? તેમણે તેમની પાસે કોને મોકલવાનું વચન આપ્યું? ઈસુએ પવિત્ર આત્મા મોકલવાનું વચન આપ્યું. પ્રેરિતોનાં કૃત્યો 1:8 મોટેથી વાંચો.
	2.ઈસુ પોતાના મિત્રોને છોડીને પિતા પાસે પાછા ગયા તેના દસ દિવસ પછી, બધા પ્રેરિતો એક જગ્યાએ ભેગા થયા હતા. 2:1-3 ની વાર્તા તમારા પોતાના શબ્દોમાં કહો: પ્રચંડ પવન જેવો અવાજ થયો, અને અગ્નિની જીભો જેવું કંઈક તેમાંના દરેક પર આવીને ઠર્યું. ચિત્ર 2 બતાવો. તેઓ ઈશ્વરના સામર્થ્યથી, પવિત્ર આત્માના સામર્થ્યથી ભરાઈ ગયા.
	3.વર્ગની સામે ટોર્ચમાં બેટરી નાખો. તેને ચાલુ કરો. હવે તેમાં શક્તિ છે, તે કામ કરે છે! તે જ રીતે, તે દિવસથી ઈસુના મિત્રોની અંદર તેમનું સામર્થ્ય હતું. આ સામર્થ્યથી તેઓ શું કરી શક્યા તેનું વર્ણન કરો (2:5-12). યહૂદીઓના પેન્તેકોસ્તના પર્વ માટે યરુશાલેમમાં ઘણા જુદા જુદા દેશોના લોકો ભેગા થયા હતા. પવિત્ર આત્માએ પ્રેરિતોને એ સર્વ લોકો સાથે તેમની પોતાની ભાષામાં ઈસુ વિશે વાત કરવાની ક્ષમતા આપી.
વાર્તા પ્રત્યે આપણો પ્રતિભાવ
ઈસુ પોતાનો પવિત્ર આત્મા જેઓ તેમનામાં વિશ્વાસ કરે છે અને તેમને પ્રેમ કરે છે તે સૌને આપે છે. આ રીતે, ઈસુ આપણને તેમના સાક્ષી બનવામાં મદદ કરે છે; એટલે કે, બીજાઓને તેમના વિશે કહેવામાં.
આમ કરવાના ઘણા માર્ગો છે, તમે બાળક હો તો પણ. તમે રવિવારની શાળામાં સાંભળેલી વાર્તાઓ તમારા પડોશીઓ અને મિત્રોને કહી શકો. તમે અહીં શીખેલાં ગીતો જ્યાં પણ હો ત્યાં ગાઈ શકો. તમે કોઈને રવિવારની શાળામાં કે મંડળીમાં આમંત્રણ આપી શકો.
મુખપાઠ કલમ દૃઢ કરાવો
સાક્ષી આપવા વિશેના ગીત સાથે સત્ર પૂરું કરો.

